CELEX: 62018TN0740
Language: et
Date: 2018-12-18 00:00:00
Title: Kohtuasi T-740/18: 18. detsembril 2018 esitatud hagi – Taminco ja Arysta LifeScience Great Britain versus komisjon

25.2.2019   
            
            
               ET
            
            
               Euroopa Liidu Teataja
            
            
               C 72/35
            
         
      18. detsembril 2018 esitatud hagi – Taminco ja Arysta LifeScience Great Britain versus komisjon
      (Kohtuasi T-740/18)
      (2019/C 72/44)
      Kohtumenetluse keel: inglise
      
         Pooled
      
      
         Hagejad: Taminco BVBA (Gent, Belgia) ja Arysta LifeScience Great Britain Ltd (Edinburgh, Ühendkuningriik) (esindajad: advokaadid C. Mereu ja M. Grunchard)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 9. oktoobri 2018. aasta rakendusmäärus (EL) 2018/1500, milles käsitletakse toimeaine tiraami heakskiidu pikendamata jätmist ning tiraami sisaldavate taimekaitsevahenditega töödeldud seemnete kasutamise ja müügi keelamist (1) ja vajadusel saata kõnealune toimeaine hindamiseks tagasi Euroopa Toiduohutusametile ja kostjale;
               
            
                  —
               
               
                  anda korraldus kõnealuse toimeaine heakskiidu kehtivusaja pikendamiseks, et võimaldada selle uuesti hindamist;
               
            
                  —
               
               
                  teise võimalusena tühistada vaidlustatud määrus osas, milles sellega keeldutakse kõnealuse toimeaine heakskiidu pikendamisest seemnete töötlemise puhul; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimene väide, et vaidlustatud rakendusmäärus sisaldab menetlusõigusnormide rikkumist, kuna kostja ei võtnud arvesse, et hagejate taotlus pikendada tiraami kehtivusaega selle kasutamiseks lehtedele pritsitava pihusena võeti tagasi ja alles jäi ainult taotlus kasutada seda seemnete töötlemisel.
               
            
                  2.
               
               
                  Teine väide, et vaidlustatud rakendusmäärus võeti vastu ilmselgest hindamisveast lähtudes.
               
            
                  3.
               
               
                  Kolmas väide, et vaidlustatud määrus võeti vastu määruse (EÜ) nr 1107/2009 (2) artikli 4 lõiget 5 rikkudes.
               
            
                  4.
               
               
                  Neljas väide, et kostja tegutses ultra vires, tehes ettepaneku kõnealuse toimeaine klassifitseerimiseks.
               
            
                  5.
               
               
                  Viies väide, et vaidlustatud määrus võeti vastu menetluses, milles ei järgitud hagejate kaitseõigusi.
               
            
                  6.
               
               
                  Kuues väide, et vaidlustatud määrus võeti vastu ettevaatuspõhimõtet ja EL õiguse aluspõhimõtteid – nagu proportsionaalsuse ja võrdse kohtlemise põhimõte – rikkudes.
               
            
         (1)  ELT 2018, L 254, lk 1.
      
         (2)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).